CELEX: E2004P0002
Language: et
Date: 2004-05-13 00:00:00
Title: Gulating lagmannsretti 3. mail 2004. aastal tehtud otsuse kohane taotlus nõuandva arvamuse saamiseks EFTA kohtult kohtuasjas Reidar Rasmussen m.fl. v Total  E&P Norge AS (Kohtuasi E-2/04)

17.2.2005   
            
            
               ET
            
            
               Euroopa Liidu Teataja
            
            
               C 40/15
            
         Gulating lagmannsretti 3. mail 2004. aastal tehtud otsuse kohane taotlus nõuandva arvamuse saamiseks EFTA kohtult kohtuasjas Reidar Rasmussen m.fl. v Total E&P Norge AS
   (Kohtuasi E-2/04)
   (2005/C 40/08)
   Gulating lagmannsrett (Gulatingi apellatsioonikohus), Bergen, Norra on esitanud EFTA kohtule oma 3. mai 2004. aasta otsusega taotluse nõuandva arvamuse saamiseks kohtuasjas Reidar Rasmussen m.fl. v Total E&P Norge AS. Taotlus võeti kohtu registris vastu 13. mail 2004. aastal ning see käsitleb järgmisi küsimusi:
   
               1.
            
            
               Kas nõukogu 14. veebruari 1997. aasta direktiivi 77/187/EMÜ artikkel 1 on kohaldatav olukorras, kus osa ettevõttest, mis toimib kui iseseisev majanduslik üksus, antakse üle ühelt äriühingult teisele ja kus sama või analoogset tegevust viivad läbi omandav äriühing ja samasse kontserni kuuluv sidusühing? Kas see, et osa tööalaseid suhteid antakse üle otse omandajale ja osa omandaja sidusühingule, välistab direktiivi kohaldamise?
            
         
               2.
            
            
               Kas direktiivi kohaldamine vastavalt artiklile 1 on välistatud juhul, kui ettevõtte hooldus- ja varustustegevus antakse üle, aga tootmistegevus mitte ja töötajad kõigis nendes valdkondades töötavad meeskonnana nii enne kui ka pärast üleandmist?
            
         
               3.
            
            
               Kas direktiiv on kohaldatav vastavalt artiklile 1 hooldustööde ülesannete üleandmise juhul gaasitootmisega tegelevas avamererajatises, kus märkimisväärne hulk tööjõust, nii arvuliselt kui ka kvalifikatsiooni arvestades, kes vastaval alal üleandja ettevõtte juures töötas, antakse üle omandajale, kes jätkab teeninduslepingu alusel samade hooldustööde läbiviimist rajatises? Kas direktiivi kohaldamine on välistatud, kui omandaja ei võta üle vastavaid tööriistu ja instrumente, mida hooldusmeeskond kasutas enne üleandmist ja mida nad ka pärast üleandmist jätkuvalt kasutavad?
            
         
               4.
            
            
               Kas direktiivi artikli 3 lõikest 1 järeldub, et nende töötajate tööalased suhted, kes pole enne üleandmist ametlikult teatanud, et nad ei soovi omandava äriühingu juures töötada, siirduvad üle omandajale koos ettevõtte üleandmisega ja sellest lähtuvalt?